-Որ ասեմ չեմ էլ մտածել այդ մասին` կհավատա՞ք: Բայց թե մյուս կողմից էլ աչքերս բացել եմ մի շրջապատում, որտեղ արվեստն էր, արվեստի մեծերն էին անմնացորդ տիրություն անողը: Մեր տունը Զորավոր եկեղեցու հարևանությամբ էր: Այստեղ էր և նկարիչների շենքը: Լույսը բացվում էր թե չէ` մենք Սարյան էինք տեսնում, Կոջոյան, Արա Սարգսյան, Աշոտ Միրզոյան, Տիրատուրյան, Շաքարյան, ճարտարապետ Ռաֆայել Իսրայելյան… Մոտիկ հարևանությամբ Արա Սարգսյանի ու Հակոբ Կոջոյանի արվեստանոցներին էին: Վերջինիս մոտ ես նույնիսկ իմ անկյունն ունեի: